**ЈАВНО ПРЕДУЗЕЋЕ ЗА ГАЗДОВАЊЕ ШУМАМА**

**„СРБИЈАШУМЕ“ БЕОГРАД, Булевар Михајла Пупина, број 113**

**ШУМСКО ГАЗДИНСТВО „ПРИЈЕПОЉЕ“ ПРИЈЕПОЉЕ**

На основу потврде Републичког шумарског и ловног инспектора ,бр. 327-11/22 , 328-10/22 од 13.09.2022. године и на основу потврде чувара шума о привремено одузетим производима и предметима( а на основу овлашћења из члана 41. Закона о шумама) од 13.09.2022. године , ШГ “Пријепоље“ Пријепоље, као део Предузећа

О Б Ј А В Љ У Ј Е

**ЈАВНИ ПОЗИВ**

**ЗА ЛИЦИТАЦИОНУ ПРОДАЈУ**

**ОТВАРАЊЕМ ЗАТВОРЕНИХ ПОНУДА**

Која ће се одржати дана **20.10.2022**.(четвртак) са почетком у **11,00** сати, у просторијама ШГ „Пријепоље“, Пријепоље,Валтерова 155.

Предмет лицитације је продаја **трупаца смрче , јеле** заплењеног и одузетог поналогу Републичког шумарског и ловног инспектора, укупне дрвне масе од **50,24 м3** на стоваришту Коловрат у ШГ„Пријепоље“, Пријепоље, по почетним лицитационим ценама, без ПДВ-а, по класама како следи:

1. **Лагер 1. Трупци смрче , јеле у количини од 50,24 м3**

| **Предмет лицитације** | **Количина за лицитцију (м3)**  |  **Лицитациона цена (динара/м3)** |  **Лицитациона вредност предмета лицитације (динара)** |
| --- | --- | --- | --- |
| Смрча -Трупци I/1 класе до 39 цм | 30,87 | 12.341,00 | 380.966,67 |
| Смрча -Трупци II/1 класе до 39 цм | 17,94 | 10.605,00 | 190.253,70 |
| Смрча -Трупци III/1 класе до 39 цм | 1,43 | 9.054,00 | 12.947,22 |
| УКУПНО | 50,24 |  | 584.167,59 |

**Kритеријум за избор најповољније понуде је највиша понуђена цена за лагер.**

У понуди морају бити дате јединичне цене, без ПДВ-а, за сваки дрвни сортимент који је наведен у лагеру и не могу бити ниже од почетних цена које су дате у јавном позиву.

**Начин плаћања:** авансно плаћање.

**За купљене дрвне сортименте рекламација на квалитет се не уважава.**

Купцу чија понуда буде најбоља за одређени лагер , односно који је дао највећу цену биће испоручени дрвни сортименти на стоваришту Коловрат у ШУ Пријепољу, а уплаћена средства на име депозита осталим понуђачима се враћају.

Уколико купац који је доставио најбољу понуду одустане од куповине , од истог се задржава депозит и обавештава се купац који је доставио следећу најбољу понуду.

Депозит као услов за учешће на лицитацији, служиће за озбиљност понуде и као средство обезбеђења за добро извршење посла са купцем који је дао најбољу понуду.

**Право учешћа на лицитацији имају сви понуђачи који су уплатили депозит .**

Право учешћа на лицитацији - отварањем затворених понуда, имају сва правна лица , предузетници и физичка лица која до **20.10.2022**.године, до **10,00** часова, изврше уплату депозита који ће служити за озбиљност понуде , на текући рачун ЈП „Србијашуме“- ШГ „Пријепоље“ Пријепоље, са назнаком **УПЛАТА ДЕПОЗИТА ЗА ЛИЦИТАЦИЈУ НА ДАН 20.10.2022. ГОДИНЕ.**

**Висина депозита за лагер који се лицитира износи:**

**-лагер број 1 износи 138.575,28 динара**

 Висина депозита се уплаћује на текући рачун ЈП „Србијашуме“- ШГ „Пријепоље“ Пријепоље, број 205-22296-33 код пословне банке Комерцијална банка а.д. за намирење трошкова рада ШГ“Пријепоље“.

 Средства добијена продајом дрвних сортимената ће се умањити за намирење трошкова ШГ „Пријепоље“, Пријепоље **( висина депозита):**

* Трошкови превоза , утовара и истовара трупаца камионом власника ШГ „Пријепоље“, Пријепоље до стоваришта Коловрат **у** висини од **81.489,28 динара ,**
* Трошкови чувања заплењене робе - две дневнице техничара за приватне шуме у висини од **7.646,00 динара**,
* Трошкови рада комисије (три члана) на провери квалитета, припреми, спровођењу лицитације и изради записника о спровођењу исте –у висини од **49.440,00 динара** .

 Разлику између излицитиране вредности лагера и **трошкова ШГ „Пријепоље “ ( висина депозита)**, треба уплатити на рачун Министарства пољопривреде, Управи за шуме, на жиро рачун 840-743521843-39 Буџет Републике Србије.

Дрвни сортименти који су предмет продаје на стоваришту Коловрат, могу се разгледати у периоду од 13.10.2022. године до 19.10.2022.године, у времену од 7 до 15 часова , уз обавезну претходну најаву, Томашевић Радоману, на мобилни телефон:064/856-4167.

Заинтересовани за учешће на наведеној лицитацији у обавези су да своје понуде пошаљу или донесу у запечаћеној коверти, са назнаком :ЛИЦИТАЦИЈА ДРВНИХ СОРТИМЕНАТА ШГ „ПРИЈЕПОЉЕ“ ПРИЈЕПОЉЕ 20.10.2022.- ПОНУДА ЗА ЛАГЕР БРОЈ\_1\_ „НЕ ОТВАРАТИ“, на адресу ЈП „Србијашуме“Београд, ШГ „Пријепоље“, Пријепоље,Валтерова 155.

У обзир ће се узети све затворене понуде, **заведене на писарници ШГ „Пријепоље“ Пријепоље**, које се доставе лично или ако су послате поштом и стигну на наведену адресу, **најкасније 20.10.2022. године до 10,30 часова**.

Неблаговремене понуде које буду пристигле после наведеног рока, неће се узети у разматрање.

У случају идентичних понуда, изабраће се понуда која је раније приспела на наведену адресу.

У разматрање се неће узети: понуде са варијантама, понуде које буду пристигле после наведеног рока, непотпуне и понуде са нижом ценом од почетне.